Kombinácia liekov Amlessa a Indometacín
Dobrý deň 
Beriem Amlessu 4/5 mg a mám predpísaný Indometacin. Je vhodná kombinácia, keď obidva znižujú tlak?
Ďakujem
Dobrý deň,
ďakujeme za Vašu otázku.
Medzi liekom Amlessa a liekom Indometacin bolo pozorované vzájomné ovplyvnenie účinku, pri ktorom sa môže u niektorých pacientov znížiť antihypertenzný účinok. Indometacín pôsobí proti zápalu a bolesti, patrí do skupiny nesteroidných protizápalových látok (NSAID), liečivá z tejto skupiny môžu zvyšovať krvný tlak, a preto nie sú vhodné v kombinácii s liekmi na zníženie krvného tlaku (oslabuje účinok liekov na zníženie tlaku). Vzhľadom však na to, že výdaj oboch liekov je viazaný na lekársky predpis, o vhodnosti a nutnosti užívania liekov rozhoduje výhradne ošetrujúci lekár. V prípade nutnosti užívania danej kombinácie liečiv je potrebné pravidelne sledovať krvný tlak a v prípade výrazných rozdielov v nameraných hodnotách konzultovať ďalší postup s lekárom.
Prajem všetko dobré.
S pozdravom
Mgr. Emma Halás Haluščíková